La Fundació Sorigué prorroga l'exposició de Mat Collishaw fins al març vinent

* ‘Mat Collishaw. The End of Innocence’, inaugurada al setembre del 2019, ha estat visitada per més de 8.500 persones.
* El museu de la Fundació Sorigué va estar tancat des de març fins a setembre a causa de l'emergència sanitària. El museu ha reobert complint amb totes les mesures i protocols necessaris per garantir una visita segura.
* El públic pot gaudir de l'exposició de manera autònoma mitjançant una audioguia sense cost addicional.
* La pròrroga permet realitzar les visites educatives pendents que van haver de suspendre’s pel tancament del museu.
* El museu ofereix, a més, un punt de venda de productes exclusius de la Fundació Sorigué i PLANTA.

Lleida, 21 de desembre - La Fundació Sorigué ha anunciat que a causa de l'èxit de públic, l'exposició ‘Mat Collishaw. The End of Innocence’ es prorroga fins al 28 de març de 2021. La mostra, que va ser inaugurada al setembre del 2019, va romandre tancada entre març i setembre a causa de la crisi sanitària causada per la pandèmia per Covid-19.

Durant els mesos d'obertura, la mostra ha rebut un total de 8.500 visites. D'elles, més de 5.000 corresponen a estudiants que van participar en el programa pedagògic preparat per l'Àrea Educativa de la fundació entorn d'aquesta exposició.

‘Mat Collishaw. The End of Innocence’ ofereix una visió integral de la pertorbadora i captivadora obra de l'artista britànic. La selecció de peces inclou escultures, fotografies, vídeos, pintures i instal·lacions, entre les quals destaca la icònica The End of Innocence (2009), que forma part de la col·lecció Fundació Sorigué i que dona nom a l'exposició.

La mostra ofereix l'oportunitat de conèixer la producció de Collishaw amb una selecció de les seves obres més transcendents dels últims 20 anys. A través del conjunt d'obres exposades, es convida a la reflexió sobre la relació de l'ésser humà amb la naturalesa i amb la preeminència d’allò digital, qüestions de plena actualitat molt presents en la carrera de l'artista britànic.

Mesures segures i novetats

‘Mat Collishaw. The End of Innocence’ va ser reoberta al públic el setembre passat complint amb totes les mesures i protocols necessaris per garantir una visita segura. Els visitants tenen a la seva disposició una audioguia gratuïta, i disponible en català i en castellà. L’audioguia és accessible a través del telèfon mòbil i ofereix també transcripcions i imatges de les obres.

La pròrroga permet a l'Àrea Educativa de la Fundació Sorigué continuar duent a terme les visites pedagògiques que van haver de suspendre's el mes de març passat. Amb aquestes visites, represes al setembre i adaptades a les actuals mesures sanitàries, la fundació reafirma el seu compromís d'acostar l'art contemporani a tots els nivells educatius.

D'altra banda, en aquesta reobertura del museu, el públic pot adquirir a més productes exclusius de la Fundació Sorigué i el projecte PLANTA en el nou punt de venda situat al *hall* del museu. Entre ells, destaquen també els productes relacionats amb l'artista Mat Collishaw.

Tota l'actualitat de la Fundació Sorigué es pot seguir en els seus perfils en xarxes socials.

Les entrades per a les visites ‘Mat Collishaw. The End of Innocence’ poden adquirir-se anticipadament a [www.fundaciosorigue.com](http://www.fundaciosorigue.com)

HORARIS MUSEU PERIODO FESTIU

**Desembre 2020**

Dies 22 i 23: 10h – 14h / 16h – 19h

Dies 24, 29 i 30: 11h – 14h

Dies 25, 26 i 31: museu tancat

**Gener 2021**

Dies 2 i 3: 11h – 14h

Dies 1, 4, 5 i 6: museu tancat

HORARIS HABITUALS

De dimarts a dijous, 16h – 19h

Divendres, 10h – 14h / 16h – 19h

Dissabte, diumenge i festius, 11h – 14h

Departament de Comunicació Fundació Sorigué

comunicacion@sorigue.com

Anna Garcia Sagué +34 673 700 368 / Sol Ortega +34 671 724 960